  Туспуктэм: freepik.com Наталия Сильвестрова Удмуртиын лемтэй куртчиськон вакыт кутсконысен энцефалитэн 17 черлан учыр пусйизы. Соос пӧлысь кыказ учыре висёнэз пиналъёслэсь шедьтӥзы. Со сярысь Роспотребнадзорлэн элькунъя управлениезлэн пресс-службаез ивортӥз. Тужгес но трос учыръёсты Ижкарын шараязы. Отын 8 адями эмчиослы вазиськиз, Балезино ёросын куинь мурт шуге-леке сюриз, Кез ёросын – кык, Алнаш, Дэри, Шаркан но Сюмси ёросъёсын – быдэн одӥг. Вань висисьёслэн лемтэй инфекциослэсь прививказы пуктэмын ӧй вал. Озьы ик бореллиозэн 19 адями черлазы, соос пӧлын одӥг нылпи. Тужгес трос висён учыръёс Ижкарын пусъемын – 11, куинь учырез Кияса ёросын шараязы, Балезино, Вотка, Эгра, Каракулино но Пичи Пурга ёросъёсын – быдэн одӥген. Тросэз черламъёс гуртъёсысь лемтэй кутӥзы, со сяна, куинь мурт Киров улосэ ветлыса висён шедьтӥз. Тодэ вайытом, элькунын лемтэй энцефалитэн нырысетӥ висён учырез Алнашын шараязы. Тегъёс: Тазалык лемтэй Удмуртия  